د بکینګم ماڼۍ

د بکینګم ماڼۍ د برتانیا د پاچاهانو رسمي استوګنځی دی. دا ځای په لندن کي موقعیت لري، او د برتانیا د شاهي کورنۍ اړوند یوه تاریخي ودانۍ ګڼل کیږي. د دولتي مشرانو لخوا د ډیرئ غونډو او لیدنو د ځای سربیره یاده ودانۍ د لویي سیاحتي سیمي په توګه هم پېژندل سوې ده.

د بریتانیا د شاهي دفترونو ډیری مطبوعاتي اعلامیې له همدې ځایه خپریږي.

په دې سیمه کي جوړ سوی لومړی کور په 1624 کي د سر ویلیم بلیک په امر بشپړ سو، او د بکینګم ماڼۍ په اوسنیو حدودو کي جوړه سوې لومړۍ لویه ودانۍ ګورینګ هاوس ګڼل کیږي، چي وروسته په 1674 کې وسوځول سوه. بیکنګم که څه هم د ډیرو رسمي مراسمو او ښه راغلاست ماڼۍ ده چي د ملکې لخوا ترسره کیږي، خو په ماڼۍ کي دولتي خوني هم شتون لري چي هر کال د لیدونکو لپاره پرانیستي وي. 

په 1703 کي د بکینګم او نورمنډي ډیوکس پریکړه وکړه ترڅو د ځمکي پر سر یو لوی کور جوړ کړي، چي نن ورځ یاد کور د بکینګم ماڼۍ لویه برخه جوړوي.په 1761 کي د بکینګم ماڼۍ په پاچا جورج III باندې په 21,000 پونډو وپلورل سوه.